Amerikiniai grifai

Kalakutinių grifų (Cathartes) gentis
 Varninių grifų (Coragyps) gentis
 Kaliforninių kondorų (Gymnogyps) gentis
 Karališkųjų grifų (Sarcoramphus) gentis
 Andinių kondorų (Vultur) gentis

Amerikiniai grifai (Cathartidae) – naujojo pasaulio grifų (Cathartiformes) būrio plėšriųjų paukščių šeima.

Paplitimas 
Savaime paplitę Amerikos žemynuose – visame Pietų Amerikos žemyne bei Šiaurės Amerikos žemyno pietinėje dalyje.

Apibūdinimas 
Amerikinių grifų (Cathartidae) šeimos paukščiai yra vidutinio dydžio ir labai dideli, iš kurių andinis bei kaliforninis kondorai yra stambiausi iki šių laikų išlikę plėšrieji paukščiai. Smulkiausia rūšis yra mažasis kalakutinis grifas (Cathartes burrovianus), jo kūno ilgis 56–61 cm, svoris 0,95–1,55 kg bei abiejų išskleistų sparnų tarpugaliai iki 150–165 cm. Būryje esantis andinis kondoras (Vultur gryphus) yra stambiausias dabar pasaulyje gyvenantis plėšrusis paukštis, kurio svoris 8–15 kg, kūno ilgis 100–142 cm, išskleistų abiejų sparų tarpugaliai 270–330 cm. Kaliforninis kondoras (Gymnogyps californianus) savo matmenimis beveik identiškas andiniam kondorui.

Palyginus su kitais plėšriaisiais vanaginių ir sakalinių būrių paukščiais, jų snapas tik lengvai lenktas ir gana silpnas – kadangi prisitaikęs doroti jau papuvusią dvėselieną. Amerikos grifų sparnai platūs ir ilgi – iš visų paukščių rūšių, šalia albatrosinių paukščių, geriausiai prisitaikę ilgam sklandymui ore.

Mityba 
Šios rūšys minta daugiausia tik dvėseliena ir gerokai rečiau kitų paukščių kiaušiniais ir jaunikliais.

Elgsena 
Gali pakilti į 5500 m aukštį.

Amžius 
Andiniai kondorai natūraliai laisvėje išgyvena apie 50 metų, ilgiausiai iki 60, o nelaisvėje yra žinomas atvėjis, kada andinis kondoras išgyveno maždaug iki 75 metų.

Amerikinių grifų (Cathartidae) šeimos rūšys 
Amerikinių grifų (Cathartidae) šeimoje išskiriama 5 gentys, 7 rūšys ir 9 porūšiai:
 Paprastasis kalakutinis grifas (Cathartes aura);
 Cathartes aura aura;
 Cathartes aura jota;
 Cathartes aura ruficollis;
 Cathartes aura septentrionalis;
 Mažasis kalakutinis grifas (Cathartes burrovianus);
 Cathartes burrovianus burrovianus;
 Cathartes burrovianus urubutinga;
 Didysis kalakutinis grifas (Cathartes melambrotus);
 Varninis grifas (Coragyps atratus);
 Coragyps atratus atratus;
 Coragyps atratus brasiliensis;
 Coragyps atratus foetens;
 Kaliforninis kondoras (Gymnogyps californianus);
 Karališkasis grifas (Sarcoramphus papa);
 Andinis kondoras (Vultur gryphus);

Galerija

Taip pat skaityti 
 Plėšrieji paukščiai

Šaltiniai

Nuorodos 

 itis.gov / Cathartidae Lafresnaye, 1839 – American Vultures, New World Vultures, anglų kalba
 hbw.com / Family Cathartidae, anglų k.
 google.co.uk / New World vultures Cathartidae

Naujojo pasaulio grifai